**SPORTSKA ZAJEDNICA OPĆINE SVETI KRIŽ ZAČRETJE**

**JAVNI NATJEČAJ ZA PREDLAGANJE PROGRAMA JAVNIH POTREBA U SPORTU OPĆINE SVETI KRIŽ ZAČRETJE ZA 2016. GODINU**

**Upute za prijavitelje**

Datum raspisivanja Javnog poziva: 09.06.2016.

Rok za dostavu prijava: 11.07.2016.

SADRŽAJ:

[1. JAVNI NATJEČAJ ZA FINANCIRANJE PROGRAMA ILI PROJEKATA SPORTSKIH UDRUGA U 2016. GODINI 3](#_Toc445812749)

[1.2. OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM 3](#_Toc445812750)

[1.2. CILJEVI POZIVA I PRIORITETI ZA DODJELU SREDSTAVA 3](#_Toc445812751)

[1.3. PLANIRANI IZNOSI I UKUPNA VRIJEDNOST POZIVA 4](#_Toc445812752)

[2. FORMALNI UVJETI POZIVA 4](#_Toc445812753)

[2.1. PRIJAVITELJI: TKO MOŽE PODNIJETI PRIJAVU? 4](#_Toc445812754)

[Prihvatljivi prijavitelji 4](#_Toc445812755)

[Neprihvatljivi prijavitelji 5](#_Toc445812756)

[2.2. PRIHVATLJIVI PARTNERI NA PROJEKTU / PROGRAMU 5](#_Toc445812757)

[2.3. TROŠKOVI KOJI ĆE SE FINANCIRATI 5](#_Toc445812758)

[Prihvatljivi izravni troškovi 5](#_Toc445812759)

[Prihvatljivi neizravni troškovi 6](#_Toc445812760)

[Neprihvatljivi troškovi 6](#_Toc445812761)

[2.4. PRIHVATLJIVE AKTIVNOSTI 6](#_Toc445812762)

[3. NAČIN PRIJAVE 8](#_Toc445812763)

[3.1. SADRŽAJ OPISNOG OBRASCA – o1 8](#_Toc445812764)

[3.2. SADRŽAJ OBRASCA PRORAČUNA – o2 8](#_Toc445812765)

[3.3. GDJE POSLATI PRIJAVU 9](#_Toc445812766)

[3.4. DATUM OBJAVE POZIVA I ROK ZA PODNOŠENJE PRIJAVE 9](#_Toc445812767)

[3.5. KOME SE OBRATITI UKOLIKO IMATE PITANJA 9](#_Toc445812768)

[4. PROCJENA PRIJAVA I DONOŠENJE ODLUKE O DODJELI SREDSTAVA 9](#_Toc445812769)

[4.1. POSTUPAK ADMINISTRATIVNE PROVJERE I OCJENE KVALITETE PROGRAMA 9](#_Toc445812770)

[4.2. OBAVIJEST O DONESENOJ ODLUCI I DODJELI FINANCIJSKIH SREDSTAVA 10](#_Toc445812771)

[5.1. INDIKATIVNI KALENDAR NATJEČAJNOG POSTUPKA FAZE NATJEČAJNO 11](#_Toc445812772)

[5. POPIS NATJEČAJNE DOKUMENTACIJE 11](#_Toc445812773)

# 1. JAVNI POZIV ZA PREDLAGANJE PROGRAMA JAVNIH POTREBA U SPORTU OPĆINE SVETI KRIŽ ZAČRETJE ZA 2016. GODINU

## 1.2. OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM

Na području Općine Sveti Križ Začretje već se niz godina organiziraju različite sportsko-rekreacijske manifestacije, posebno u okviru „Tjedna kulture, zabave i športa“, ali i tijekom cijele godine, a sportske udruge sudjeluju u natjecanjima na regionalnoj, nacionalnoj, pa i međunarodnoj razini. Na području Općine Sveti Križ Začretje djeluje desetak udruga koje se bave različitim vrstama i oblicima sporta – od ribolova, preko kickboxinga, hokeja, motociklizma, tenisa, skijanja pa do nogometa. Općina ima bogatu sportsku tradiciju, osobito kada su u pitanju programi treninga i natjecanja sportaša, sportske manifestacije, sport učenika i poticanje sportske rekreacije građana. Od 2016. godine glavni nositelj sportskih aktivnosti je Sportska zajednica koja broji 7 članica – sportskih udruga i čiji je osnovni cilj razvitak i promicanja sporta na području općine Sveti Križ Začretje, razvitak sportskih aktivnosti djece i mladeži te sportsko-rekreacijska aktivnost građana, potom poticanje vrhunskog sportskog stvaralaštva i stvaranju uvjeta za postizanje vrhunskih sportskih dometa, promicanje odgojnih funkcija sporta, *fair playa*, razumijevanja, tolerancije i odgovornosti kroz bavljenje sportom te širenje olimpijskih ideala i jačanje olimpijskog pokreta.

Prepoznajući amaterski sport kao djelatnost koja se zasniva na unutarnjoj motivaciji i potrebi čovjeka da se izražava u određenom samoizabranom materijalno nekorisnom djelovanju te imajući u vidu veliki pozitivni utjecaj sportske rekreacije na kvalitetu zdravlja, Sportska zajednica Općine Sveti Križ Začretje kroz ovaj Javni poziv dijelom ostvaruje i ciljeve iz Bijele knjige o sportu Europske unije. Naime, u tom je dokumentu predložen niz mjera koje treba provesti i podupirati. Primarno se to odnosi na ulogu sporta u društvu kroz poboljšanje javnoga zdravlja tjelesnom aktivnošću, borbu protiv dopinga, jačanje uloge sporta u obrazovanju, volonterske aktivnosti te socijalnu uključenost.

Cilj je ovog Javnog poziva temeljen na Statutu Sportske zajednice čija se svrha postojanja realizira kroz organiziranje i provođenje sportskih natjecanja i sportskih priredbi, sudjelovanje u sportskom natjecanju,

poticanje i promicanje sporta kod djece, mladeži, studenata, osoba s invaliditetom i sportsku rekreaciju građana. Nadalje, Javni poziv podupire aktivnosti sportskih udruga s područja Općine Sveti Križ Začretje koje se odnose na stvaranje uvjeta za pripremu sportaša, promicanje stručnog rada u sportu, upravljanje i brigu o sportskim objektima, organiziranje i razvijanje sportskih udruga i sportskih djelatnosti, promicanje sporta na području općine i drugo. Nužno je razvijati projekte, poslove, djelatnosti i aktivnosti od značaja za Općinu Sveti Križ Začretje, odnosno ostvariti uključivanje u sport što većeg broja građana, osobito djece i mladeži, razvijati amaterski sport, podupirati rad nadarenih sportaša, djece i mladeži, djelovanje sportskih udruga i sportskih aktivnosti građana.

U ostvarenju ovih strateških ciljeva u području sporta, provodi se ovaj Javni poziv , u skladu sa Zakonom o sportu („Narodne novine“ broj 71/06, 150/08, 124/10, 124/11, 86/12, 94/13 i 85/15), Zakonom o udrugama („Narodne novine“ broj 74/14) te Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15). Sredstva za (su)financiranje provedbe programa u sportu i rekreaciji osiguravaju se u Proračunu Općine Sveti Križ Začretje, a natječajni postupak se provodi u skladu sa standardima financiranja programa udruga iz javnih izvora propisanima Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15).

## 1.2. CILJEVI POZIVA I PRIORITETI ZA DODJELU SREDSTAVA

**Opći cilj** ovog javnog poziva je razvoj sporta u Općini Sveti Križ Začretje i povećanje kvalitete života djece, mladeži te svih građana kroz provođenje sportskih programa treninga i natjecanja u sportskim klubovima te kroz sportsku rekreaciju.

**Specifični cilj** ovog javnog poziva je razvoj i provedba aktivnosti koje pridonose razvoju amaterskog sporta i sportskih vještina, posebice djece i mlađih dobnih skupina, te razvoju rekreacije kao zdravog stila života svih dobnih skupina.

**Prioritet** za dodjelu sredstava su programske i projektne i aktivnosti kojima se unapređuje kvaliteta života djece, mladeži i svih građana Općine Sveti Križ Začretje kroz provođenje sportskih i rekreacijskih aktivnosti,

## 1.3. PLANIRANI IZNOSI I UKUPNA VRIJEDNOST POZIVA

Za sufinanciranje programa u okviru ovog Javnog poziva za programe i projekte sportskih udruga, u planirana su financijska sredstva u ukupnom iznosu od 225.000,00 kuna.

Najmanji iznos financijskih sredstava koji se može ugovoriti po pojedinom programu je 1.000,00 kuna.

Najveći iznos financijskih sredstava koji se može ugovoriti po pojedinom programu je 110.000,00 kuna.

Svaka udruga može prijaviti i ugovoriti **jedan** program u okviru ovog Javnog poziva, na razdoblje provedbe do 12 mjeseci, u periodu od 01.01.2016. do 31.12.2016. godine.

U sklopu planirane vrijednosti Poziva Sportska zajednica Općine Sveti Križ Začretje namjerava dodijeliti bespovratna sredstva za provedbu do 7 programa.

Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

# 2. FORMALNI UVJETI POZIVA

## 2.1. PRIJAVITELJI: TKO MOŽE PODNIJETI PRIJAVU?

### Prihvatljivi prijavitelji

Pravo podnošenja prijave programa imaju sportske udruge čiji su ciljevi i djelatnosti usmjereni ka zadovoljenju javnih potreba građana Općine Sveti Križ Začretje u području sporta, a kojima temeljna svrha nije stjecanje dobiti i čije aktivnosti ne predstavljaju gospodarsku djelatnost u sportu.

Prijavitelji moraju zadovoljiti sljedeće uvjete:

1. da imaju sjedište na području Općine Sveti Križ Začretje
2. da su upisani u Registar udruga Republike Hrvatske
3. da su upisani u Registar neprofitnih organizacija pri Ministarstvu financija RH
4. da su upisani u Registar sportskih djelatnosti
5. da su uskladili svoje statute s odredbama Zakona o udrugama odnosno, ako nije izdano rješenje o usklađenju, da su podnijeli zahtjev Uredu državne uprave za upis promjena podataka u registru
6. da uredno ispunjava obvezu plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Općine Sveti Križ Začretje
7. da uredno ispunjavaju obveze iz ranije sklopljenih ugovora o financiranju iz javnih izvora
8. da se protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe
9. da vode transparentno financijsko poslovanje u skladu sa zakonskim propisima
10. da imaju status punopravne članice Sportske zajednice Općine Sveti Križ Začretje.

Da bi prijava i program udruge mogao biti uvršten u Program javnih potreba u sportu predlagatelj mora podnijeti prijavu na **obveznim** posebnim obrascima koji se mogu preuzeti na web stranicama općine), a koji se nalaze u prilogu ovog Javnog poziva:

* 1. Opisni obrazac za programe i projekte u sportu – o1
  2. Obrazac Proračuna programa i projekata u sportu – o2
  3. Izjava o nepostojanju dvostrukog financiranja – o3
  4. Izjava o partnerstvu – o4 (ukoliko je primjenjivo)

### Neprihvatljivi prijavitelji

Pravo prijave na poziv nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe
* udruge koje nisu upisane u Registar neprofitnih organizacija,
* strukovne udruge čiji rad/djelatnost nije direktno ili indirektno vezana za sport,
* udruge koje su nenamjenski trošile prethodno dodijeljena sredstva iz Programa javnih potreba u sportu Općine Sveti Križ Začretje,
* udruge koje su u stečaju,
* udruge koje imaju dugovanja prema državnom proračunu ili proračunu Općine Sveti Križ Začretje,
* udruge čiji je jedan od osnivača politička stranka.

U okviru javnog poziva moći će se financirati aktivnosti udruga u sportu koje spadaju u njihov redovan program rada u kalendarskoj godini.

## 2.2. PRIHVATLJIVI PARTNERI NA PROJEKTU / PROGRAMU

Prijavitelj može djelovati u partnerstvu, a pojedina udruga može biti partner samo u jednoj prijavi.

Partneri moraju zadovoljiti sve uvjete prihvatljivosti koji vrijede za prijavitelja, navedeni u točki 2.1. ovog Javnog poziva.

Prijavitelj i partner trebaju prijavi priložiti popunjenu, potpisom odgovorne osobe te pečatom ovjerenu Izjavu o partnerstvu, koja se nalazi kao prilog ovog Javnog poziva.

## 2.3. TROŠKOVI KOJI ĆE SE FINANCIRATI

### Prihvatljivi izravni troškovi

Pod izravnim troškovima podrazumijevaju se troškovi koji su neposredno povezani uz provedbu pojedinih aktivnosti prijavljenog programa.

Odobrenim sredstvima smiju se financirati samo stvarni i prihvatljivi troškovi nastali provođenjem projekta ili programa. Prilikom procjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi najma dvorane, sportskih terena, sportskih objekata za održavanje treninga i natjecanja sportaša
* režijski troškovi dvorane, terena ili objekata za održavanje treninga i natjecanja sportaša
* troškovi stručnog rada trenera i sportskih djelatnika za provođenje projekta / programa
* troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza
* troškovi prehrane ukoliko su izravno vezani uz provedbu projekta / programa, koji moraju biti specificirani po vrsti i iznosu
* troškovi nabavke opreme nužne za provedbu projekta/programa koja mora biti specificirana po vrsti i iznosu
* grafičke i usluge oblikovanja (oblikovanje, grafička priprema, usluge tiskanja letaka, brošura, majica i sl. pri čemu treba navesti vrstu i namjenu usluge, količinu, jedinične cijene)
* usluge promidžbe (održavanje internetskih stranica, obavijesti u tiskovinama, promidžbeni materijal)
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta / programa
* troškovi putovanja (troškovi prijevoza - priznaju se ako je putovanje potrebno za provedbu aktivnosti, a koristi se ekonomski najisplativija opcija)
* troškovi smještaja priznaju se jedino ako su neposredno povezani s provedbom projektnih aktivnosti i to do razine smještaja kategoriziranog s maksimalno tri (3) zvjezdice (hotel, apartman, privatni smještaj)
* putni troškovi (putni nalozi) koji mogu biti isključivo u svrhu obavljanja osnovnih aktivnosti kluba
* ostali troškovi koji su izravno vezani za provedbu aktivnosti programa ili projekta.

Iz sredstava koja se traže za provedbu programa ne smije se isplaćivati regres ili druge slične naknade zaposlenicima i članovima prijavitelja.

### Prihvatljivi neizravni troškovi

Korisniku sredstava može se odobriti do najviše 25% ukupno odobrenog iznosa financiranja za pokrivanje dijela neizravnih troškova kao što su:

* knjigovodstvene (računovodstvene) usluge
* komunalne usluge (smeće i sl.),
* uredski materijal (papir, toner, koverte i sl. )
* telefon, pošta i Internet i sl.

### 

### Neprihvatljivi troškovi

Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja skupštine, upravnoga odbora i slično).

Također, neprihvatljivi troškovi su:

* financijske globe i troškovi sudskih sporova
* plaćanje neoporezivih bonusa zaposlenima
* bankovne pristojbe za otvaranje, naknade za financijske transfere i druge pristojbe u potpunosti financijske prirode
* troškovi koji su već bili financirani iz javnih izvora odnosno troškovi koji se u razdoblju provedbe projekta/programa financiraju iz drugih izvora
* kupovina zemljišta ili građevina
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika
* donacije u dobrotvorne svrhe
* zajmovi drugim organizacijama ili pojedincima
* ulaganja u kapital ili kreditna ulaganja, jamstveni fondovi
* reprezentacija (catering, hrana i piće) koja nije direktno povezana s natjecanjem
* putni nalozi igračima koji nisu povezani s osnovnom djelatnošću kluba (sastanci, seminari i sl.)
* drugi troškovi koji nisu u neposrednoj povezanosti sa sadržajem i ciljevima projekta.

## 2.4. PRIHVATLJIVE AKTIVNOSTI

Planirano trajanje projekata / programa je 12 mjeseci. Projektne aktivnosti moraju se provoditi na području Općine Sveti Križ Začretje, no pojedine aktivnosti (natjecanja i drugi pojedini događaji) moguće je organizirati ili na njima sudjelovati i na području Krapinsko-zagorske županije.

Prihvatljive aktivnosti su:

* treninzi i natjecanja sportaša
* sudjelovanje i / ili organiziranje sportskih priredbi
* provedba sportsko-rekreacijskih aktivnosti
* redovan rad sportskih udruga u okviru programa
* treninzi i natjecanja socijalno osjetljivih skupina društva (osobe s invaliditetom, osobe treće životne dobi i dr.)
* promotivne aktivnosti u cilju informiranja, educiranja i / ili popularizacije sportskih aktivnosti i pojedinih sportskih događaja

# NAČIN PRIJAVE

Za prijavu na Poziv prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama. Prijavitelji su dužni popuniti sva polja u obrascima. Obvezne obrasce čine:

1. **Opisni obrazac za programe i projekte u sportu – o1**
2. **Obrazac Proračuna programa i projekata u sportu – o2**
3. **Izjava o nepostojanju dvostrukog financiranja – o3**
4. **Izjava o partnerstvu – o4 (ukoliko je primjenjivo)**

Navedeni obrasci nalaze se u prilogu ovih Uputa za prijavitelje.

***Napomena:***

Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će **dodatnu dokumentaciju** isključivo od onih prijavitelja koji su, temeljem postupka procjene prijava, ušli na Privremenu listu odabranih projekata / programa za dodjelu sredstava. Konkretno, prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, da udruga ima podmirene sve doprinose i plaćen porez te potvrdu o nepostojanju duga .

## SADRŽAJ OPISNOG OBRASCA – o1

Opći obrazac programa (o1) dio je obvezne dokumentacije.

Obrazac opisa programa ispunjava se na hrvatskom jeziku i sadrži podatke o sadržaju i programu aktivnosti za koje se traži financiranje.

Sadržaj opisnog obrasca obuhvaća informacije o:

1. podnositelju prijave
2. partnerima (ukoliko je primjenjivo)
3. opisu programa / projekta
4. rezultatima
5. relevantnim iskustvima prijavitelja
6. trajanju projekta / programa
7. opisu stanja u području, problemima koji se rješavaju te načinu procjene potreba
8. glavnim aktivnostima projekta / programa
9. ulogama i zadacima prijavitelja i partnera (ako je primjenjivo)
10. ciljevima koji se misle ostvariti
11. izravnim i neizravnim korisnicima projekta / programa

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno u Sportsku zajednicu Općine Sveti Križ Začretje. Obrasci u kojima nedostaju podaci vezani uz sadržaj programa neće biti uzeti u razmatranje. Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ako obrazac prijave programa sadrži navedene nedostatke, prijava će se smatrati nevažećom.

## SADRŽAJ OBRASCA PRORAČUNA – o2

Obrazac proračuna programa (o2) dio je obvezne dokumentacije koji se ispunjava na hrvatskom jeziku i sadrži podatke o nazivu Javnog poziva, nazivu udruge i nazivu programa te prihodima i rashodima programa.

Prihodovni dio sadrži podatke o izvorima financiranja programa koje čine ukupan iznos financijskih sredstava potreban za provedbu programa:

* iznos koji se traži od Sportske zajednice Općine Sveti Križ Začretje,
* iznosi koji se za provedbu programa očekuju ili su dobiveni iz drugih izvora i
* iznos vlastitih sredstava koje će udruga uložiti u provedbu programa (članarine, kotizacije, gospodarska djelatnost i dr.).

Rashodovni dio obuhvaća podatke o izravnim i neizravnim troškovima za provedbu programa uz razradu troškova prema planiranim aktivnostima.

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno. Obrazac je potrebno ispuniti na računalu.

Rukom ispisani obrasci neće biti uzeti u razmatranje.

## GDJE POSLATI PRIJAVU

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, poštom ili osobno na adresu:

ZAJEDNICA SPORTSKIH UDRUGA OPĆINE SVETI KRIŽ ZAČRETJE

Trg hrvatske kraljice Jelene 2, 49223 Sveti Križ Začretje

Na vanjskome dijelu omotnice potrebno je istaknuti puni naziv i adresu prijavitelja s napomenom:

**„Javni poziv za financiranje programa udruga u sportu – NE OTVARAJ“**

Prijave koje nisu dostavljene na propisani način i ne sadrže svu dokumentaciju koja je propisana Pozivom, neće biti uzete u daljnje razmatranje.

## DATUM OBJAVE POZIVA I ROK ZA PODNOŠENJE PRIJAVE

Poziv je otvoren danom objave na internetskim stranicama (općine od 09.06.2016. godine.

Rok za prijavu na Poziv je 11.07.2016. godine. Sve prijave poslane nakon navedenog roka neće biti uzete u razmatranje.

U slučaju da je prijava dostavljena osobno u Sportsku zajednicu Općine Sveti Križ Začretje, prijavitelju će biti izdana potvrda o točnom vremenu prijema pošiljke. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavitelje nalaze se na internetskim stranicama Općine Sveti Križ Začretje (www.sveti-kriz-zacretje.hr).

## KOME SE OBRATITI UKOLIKO IMATE PITANJA

Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na sljedeću adresu elektroničke pošte: [zsuzacretje@gmail.com](mailto:zsuzacretje@gmail.com), najkasnije do 04.07.2016. godine.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne

može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

# PROCJENA PRIJAVA I DONOŠENJE ODLUKE O DODJELI SREDSTAVA

Procjenu prijavljenih programa provode:

1. Povjerenstvo za provjeru formalnih uvjeta,
2. Povjerenstvo za ocjenu prijavljenih programa,
3. Povjerenstvo za prigovor.

Povjerenstva rade sukladno Poslovniku koji donosi davatelj sredstava.

## POSTUPAK ADMINISTRATIVNE PROVJERE I OCJENE KVALITETE PROGRAMA

Sportska zajednica Općine Sveti Križ Začretje imenuje Povjerenstvo za provjeru formalnih uvjeta, ocjenu prijavljenih programa koje utvrđuje:

* je li prijava dostavljena na javni poziv u zadanome roku,
* je li zatraženi iznos sredstava unutar financijskih pragova postavljenih u Pozivu,
* jesu li prijavitelj i partner prihvatljivi sukladno uputama za prijavitelje,
* jesu li dostavljeni, potpisani i ovjereni svi obvezni obrasci.

O svim pristiglim prijavama vodi se zapisnik. Sve se prijave urudžbiraju po redu zaprimanja, a osoba zadužena za praćenje prijava na Poziv vodi posebnu evidenciju. Povjerenstvo obavlja uvid u dostavljenu dokumentaciju i o tome vodi evidenciju na posebnome obrascu (OBRAZAC za utvrđivanje propisanih uvjeta prijave na Javni poziv za financiranje godišnjeg programa udruga u sportu za 2016. godinu).

Članovi Povjerenstva za provjeru formalnih uvjeta prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaki član Povjerenstva potpisom dokazuje točnost utvrđenoga te da je dokumentacija pregledana.

Prijave programa koje ne udovoljavaju uvjetima Poziva (zakašnjele prijave, prijave koje ne sadrže svu Pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Poziva), neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Poziva.

Nakon provjere svih pristiglih i zaprimljenih prijava u odnosu na formalne uvjete Poziva, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Poziva.

Prijavitelji koji nisu zadovoljili propisane uvjete Poziva mogu uložiti prigovor u roku od osam (8) dana od primitka obavijesti. O prigovoru odlučuje Povjerenstvo za prigovor u roku od 8 dana od dana zaprimanja prigovora.

U slučaju prihvaćanja prigovora od strane Povjerenstva za prigovor, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Povjerenstvo za procjenu kvalitete također daje ocjenu kvalitete programa i prijedlog za financijsku potporu (OBRAZAC za procjenu kvalitete/vrijednosti programa).

Procjenu kvalitete programa obavlja posebno imenovano Povjerenstvo, čije članove također imenuje Sportska zajednica. Razmatraju se samo oni programi koji su prethodno udovoljili propisanim administrativnim uvjetima Poziva. Članovi Povjerenstva za ocjenu prijavljenih programa obvezni su potpisati Izjavu o nepristranosti i povjerljivosti koja se potpisuje nakon izrade popisa udruga koje su prošle fazu provjere ispunjavanja administrativnih uvjeta poziva. Svaka pristigla i zaprimljena prijava ocjenjuje se temeljem kriterija Sportske zajednice Općine Sveti Križ Začretje.

## 4.2. OBAVIJEST O DONESENOJ ODLUCI I DODJELI FINANCIJSKIH SREDSTAVA

Na temelju provedenog postupka ocjenjivanja programa, Sportska zajednica donosi Odluku o raspodjeli sredstava za financiranje programa udruga u području sporta.

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programima u sklopu Poziva.

U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Športska zajednica će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima ne financiranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihovog programa te ujedno imaju pravo na prigovor na natječajni postupak te eventualno bodovanje nekog kriterija sa 0 bodova, ukoliko udruga smatra da je u prijavi dostavila dovoljno argumenata za drugačije bodovanje, u roku od osam

(8) dana od dana primitka obavijesti o rezultatima Poziva.

Odluku po prigovoru na temelju mišljenja Povjerenstva za prigovor donosi Izvršni odbor Sportske zajednice u roku osam (8) dana od primitka prigovora i ona je konačna.

Prigovor se ne može podnijeti na odluku o neodobravanju sredstava ili visini dodijeljenih sredstava.

Sportska zajednica će sa svakim krajnjim korisnikom sredstava (prijaviteljima čiji će programi biti financirani) potpisati ugovor kojim će regulirati prava i obveze potpisnika.

|  |  |
| --- | --- |
| 5.1. INDIKATIVNI KALENDAR NATJEČAJNOG POSTUPKA FAZE NATJEČAJNO |  |

**FAZE NATJEČAJNOG POSTUPKA DATUM**

* Objava Poziva 09.06.2016.
* Rok za slanje prijava 11.07.2016.
* Rok za slanje pitanja vezanih uz Poziv 04.07.2016.
* Rok za upućivanje odgovora na pitanja vezana uz Poziv 07.07.2016.
* Rok za provjeru propisanih uvjeta Poziva 11.07.2016.
* Rok za ocjenu prijava koje su zadovoljile propisane

uvjete Poziva 15.07.2016.

* Rok za objavu odluke o dodjeli financijskih sredstava

i slanje obavijesti prijaviteljima 19.07.2016.

* Rok za ugovaranje 28.07.2016.

# POPIS NATJEČAJNE DOKUMENTACIJE

1. Javni poziv
2. Upute za prijavitelje

OBRASCI

1. Opisni obrazac – o1 (word format)
2. Obrazac proračuna – o2 (excel format)
3. Izjava o nepostojanju dvostrukog financiranja – o3 (word format)
4. Izjava o partnerstvu – o4 (word format)
5. Obrazac za ocjenu kvalitete (word format)
6. Obrazac ugovora
7. Obrazac za opisni izvještaj (word format)
8. Obrazac za financijski izvještaj (excel format)